Pavlova druga poslanica Korinćanima (Šarić)/Glava 13.
1 Ovo po treći put idem k vama. "U ustima dvojice ili trojice svjedoka stajat će svaka riječ." 

2 Naprijed rekoh, i naprijed kažem, kao kad sam bio drugi put nazočan, i sada nenazočan, onima, koji su prije sagriješili, i svima ostalima, da ako dođem opet, neću štedjeti. 

3 Jer tražite dokaz, da u meni govori Krist, koji među vama nije slab, nego je silan među vama? 

4 Jer ako je i raspet bio po slabosti, ali živi po sili Božjoj; jer smo i mi slabi u njemu, ali ćemo živjeti s njim silom Božjom među vama. 

5 Sami sebe okušajte, jeste li u vjeri, sami sebe ogledajte! Ili ne poznajete sebe, da je Isus Krist u vama? osim ako nijeste možda neprokušani. 

6 A nadam se, da ćete poznati, da mi nijesmo neprokušani. 

7 A molimo se Bogu, da vi ne činite nikakva zla, ne da se mi prokušani pokažemo, nego da vi dobro činite, a mi da smo kao neprokušani. 

8 Jer ništa ne možemo protiv istine, nego za istinu. 

9 Jer se radujemo, kad smo mi slabi, a vi jaki; zato se i molimo za vaše savršenstvo. 

10 Zato vam pišem ovo nenazočan, da nazočan ne moradnem po stupati strogo po vlasti, koju mi je dao Gospodin, da gradim, a ne da rušim. 

11 Uostalom, braćo, radujte se, budite savršeni, tješite jedni druge, jednako mislite, živite u miru, i Bog ljubavi i mira bit će s vama. 

12 Pozdravite jedan drugoga cjelovom svetim! Pozdravljaju vas svi sveti. 

13 Milost Gospodina Isusa Krista, i ljubav Boga, i zajedništvo Duha Svetoga neka je sa svima vama! Amen! 

Pavlova druga poslanica Korinćanima (Šarić)